Asekswalidad

An asekswalidad o mayong sekswalidad iyo an kawa'ran nin sekswal na atraksyon maski kay siisay man o hababa o kaya man mayong interes sa mga hirong sekswal. Mapupwede man na sabihon na ini iyo an kawa'ran nin sekswal na oryentasyon, o saro sa apat na klase kaini, kaiba kan heterosekswalidad, homosekswalidad, asin bisekswalidad. Segun sa sarong pag-aadal kan 2004, sarong porsyento kan populasyon na Briton an nagsabi kan pag-exister kan asekswalidad.

An asekswalidad iyo naiiba sa paglikay gikan sa mga gibohon na sekswal asin sa paglikay sa kasal o iba pang mga siring na relasyon,  parating may personal na rasones o pangrelihiyon.

Nagkapirang tawong asekswal an padagos na nagbabali sa mga sekswal na gibohon dawa na kulang sinda sa kagustuhan na makipagkitoan o sa sekswal na pagkadagka, huli sa nagkakaibang mga katuwiran siring kan kagustuhan na mapaugma an mga karelasyon o an kagustuhan na magkaigwa nin mga aki.

Toltolan